ADERES Burjassot es proclama Campió de Lliga de futbol 8 inclusiu LFI
2025-07-24

Els equips esportius del Club ADERES Burjassot continuen aconseguint importants èxits esportius. En aquestes setmanes, han participat en diferents competicions i els resultats per als xics i les xiques que componen els equips d l’ADERES no han pogut ser millors.

D’una banda, en la Lliga de futbol 8 inclusiu LFI, ADERES Burjassot s’ha proclamat Campió en la categoria Sènior A de la lliga inclusiva on participen equips de tota la comunitat. Un resultat súper important per al club ja que era la primera vegada que participaven en aquesta modalitat en gespa, tal com han assenyalat fonts de l’entitat.

A més, en les competicions de la Federació de la Comunitat Valenciana, en bàsquet s’han alçat amb el subcampionat i, en futbol sala, amb el bronze, altres dos importants resultats donat el gran esforç que, al llarg de l’any, realitzen cada setmana en els seus entrenaments.